Het zijn comen te rechte inde banc voir meye ende scepen van loeven
jan leerze van hondert in deen zijde ende andriese ylkarts die geleidt
es na der stad rechte van loeven tot den goeden jans oude magriete zijns
wijfs weduwe jans wile vand strate gorts arts jans willems vand strate gebruedere
kindere des voirs wilen jans vand strate en magriete sijns wijfs en jans leema zwager der
voirs gebruedere in dande alse vanden goeden hier na bescreven Inde yerste van dach
wynens lants gelege bavers tussce de goede d kinden vander strate in deen zijde ende den
goeden mgriete svorsts in dande It van eene dach lants gelege aen de paeleycke
tussce den goede jans goerts en willems voelkens It van boender lants gelege
tussce den goede jans tussenere en der vrouwe voelkens kindere It van i dach lants
gelege tusscen de goede meest pet voets en de goede ka sroevers It va i dach
lants x roede mi gelege tussce de wech die vand heyde te mirode ter kercke wt gaet
en de goede meest pet voets It va i dach lants gelege tussce de goede wouts van
wynde en der kinden goet va wynde welke goede de voirs jan leerse aensprac seggen
dat gordt wile vand strate en yde sijn wijf de voirs goede besate en dat gordt
voe en yde na d uut storve deen als uut zijne erve en dande als uut
sijnre tocht en dat de selve wilen gordt en zijn wijf tsame hadde eene
wettige zone gehete jan vand strate welc jan te huwelijc tyack met eenee vrouwe
psoen gehete yde vand lynde die te same hadde ii wettige kinde met name andries
ende ka seggende voirt de selve jan leerse dat de selve yde die wijf was jans
vand strate des voirs andries moed voir de selve jane aflivich wt en dat de voirs
jan doen te huwelike track met lijsbette sroevers sijne tweeste wive d af hij
hebbe mochte eene wettige sone gehete jan vand strate en dat d na de
voirs lijsbeth oec aflivich wt En dat doen de selve jane vand straten
sutende in sijne weduwen stoele van sijne tweeste wive de voirs goede
vstorve vander voirs wile yde weduwe goddts wile vand strate op de selve
janne huere sone welc jan die sijne duerdach besitte mochte Seggende
Ite utste de selve jan leerse dat nade doot des selfs jans vand strate de
voirs goede come ware en na de lantrechte sculdich ware te comen op
de voirs andriese vand strate sijne sone die hij hadde vand voirs yden
sijne yerste wive jege de welke de voirs jan leerse de selve goede
gecocht en gecrege hadde Welke poente de selve jan leerse boot te thoene
en te mynste te moege gestaen d tege de voirs andries ylkart dede seggen
dat de voirs goede de voirs janne vander straten toecome ware in sijne weduwen
stoele en dat hij d na te huwelike trac met magriete svorsts die nu wijf es
des voirs jans oude en dat de selve jan vand straten doen hadde van sijne leste
wive de voirs kinde die de brief de voirs andriese ylkart mede bekint hebbe
dwelc hij boot te thoene hopende d ome dat hen ende zijne beleide de voirs
goede sculdich ware te volgen op welc ptijsscap de voirs ptien ware gewijst
tot horen thoenissen Ten dage van thoene waert onder den anden tusscen
de voirs ptien de geboerte in beyde zijden gekent en na desen thoende de voirs
jan leerse met eene scepen brieve van nirode hoe hij de voirs goede gecrege hadde
tegen andriese vander strate en dat hij die zijder payslijc hadde besete En